**UPUTE ZA VREDNOVANJE**

**Postupak vrednovanja**

Vrednovanje provode vanjski recenzenti, koji nisu zaposlenici Sveučilišta u Zagrebu Fakulteta šumarstva i drvne tehnologije, a proces vrednovanja vodi i koordinira Povjerenstvo za vrednovanje projekata FŠDT-a.

Svaki recenzent nezavisno vrednuje projektne prijave i ocjenjuje ih po kriterijima postupajući sukladno ovim uputama, tumačenjima i opisima ocjena te elementima kriterija vrednovanja navedenima u obrascu za vrednovanje te osobnoj procjeni svakog pojedinog od pet navedenih kriterija na temelju raspoloživih podataka u projektnoj prijavi.

Svaki kriterij ocjenjuje se u skali od 0.0 do 5.0, korištenjem koraka od 0.5, a ocjene se ponderiraju u skladu s Pozivom za financiranje institucionalnih istraživačkih projekata.

Svaki recenzent obavezno upisuje i opisno obrazloženje provedenog vrednovanja prijavljenog projekta (opis snaga i slabosti voditelja i projektnog prijedloga), a pri opisu slabosti vodi računa o usklađenosti opisa s dodijeljenim ocjenama u skladu s tumačenjem i opisom ocjena.

Svi recenzenti obvezni su potpisati izjavu o poštivanju povjerljivosti i nepostojanju sukoba interesa u odnosu na projekte koje vrednuju.

Sukob interesa odnosi se na razdoblje prijave projekta (recenzent ne može biti suradnik prilikom izrade i prijave projekta) kao i na razdoblje realizacije projekta (recenzent ne može biti suradnik prilikom realizacije projekta).

Identitet recenzenta nije poznat voditeljima projekata.

**Ocjenjivanje projektne prijave**

Za financiranje se mogu predložiti samo projekti koji zadovolje administrativnu provjeru i koji se nalaze iznad praga prihvatljivosti, odnosno minimalnog broja bodova koji je potreban da bi projekt bio prihvatljiv za financiranje. Projektne prijave koje ne zadovolje administrativnu provjeru ne upućuju se u vrednovanje. Projektni prijedlozi ocijenjeni s manje od 50 % ukupnog broja bodova neće se financirati.

**Kategorije vrednovanja i elementi**

Za svaki od sljedećih elemenata potrebno je dodijeliti ocjenu od 0 do 5:

1. Znanstvena kvaliteta projektnog prijedloga i važnost istraživanja (40% ocjene)
	1. *utemeljenost projekta na inovativnoj istraživačkoj ideji*
	2. *trenutno stanje istraživanja („state of the art“), svrha i opravdanost predloženog istraživanja;*
	3. *ciljevi projekta, metodologija i inovativnost istraživanja;*
	4. *održivost i korištenje rezultata projekta nakon završetka, očekivani znanstveni učinak, doprinos rezultata projekta programskim pokazateljima i ciljevima projekta;*
	5. *utemeljenost i korist od provedbe istraživanja na drugoj znanstvenoj instituciji (uključujući i inozemstvo), ako je to projektnim prijedlogom planirano.*
2. Znanstvena kvaliteta voditelja i istraživačkog tima (30% ocjene)
3. *dosadašnji radovi;*
4. *druga postignuća (npr. citiranost, h-indeks, ostala relevantna postignuća);*
5. *dosadašnje sudjelovanje i uspjeh na natječajima za kompetitivno znanstveno financiranje*
6. *uloga i kompetencije članova projektnog tima u predloženom istraživanju;*
7. *prethodno obranjeni diplomski radovi i doktorati pod mentorstvom voditelja i suradnika na projektu te ostala relevantna postignuća.*
8. Izvedivost projekta (15% ocjene)
	1. *primjerenost i ostvarivost radnog plana predloženoga istraživanja;*
	2. *primjerena uloga članova tima u predloženom istraživanju s obzirom na projektne aktivnosti i njihovu međusobnu povezanost;*
	3. *utemeljenost potrebe za resursima potrebnima za provedbu istraživanja (npr. laboratoriji, instrumenti, uređaji, ostala oprema);*
	4. *usklađenost radnog i financijskog plana predloženog istraživanja.*
9. Doprinos razvoju istraživanja (10% ocjene)
	1. *doprinos razvoju istraživanja na instituciji i razvoju stabilne istraživačke grupe;*
	2. *doprinos uspostavljanju suradnje s drugim znanstvenim institucijama i širenju internacionalizacije;*
	3. *potencijal projekta za uspješnu prijavu na natječaje za financiranje kompetitivnih znanstvenih projekata;*
	4. *plan uključivanja studenata.*
10. Doprinos provedbi digitalnih istraživanja (5 % ocjene)
11. *Primjena digitalnih tehnologija, izrada baze podataka ili repozitorija i slično.*

**Konačni broj bodova**

Pri završenom ocjenjivanju svi bodovi se zbrajaju i konačan zbroj predstavlja ukupan broj bodova kojeg je ostvarila svaka projektna prijava. Voditelj dobiva uvid u ocjene i pripadajuće bodove za svaki pojedini kriterij, ukupan broj bodova i mišljenje recenzenta.